ΠΕΡΙΛΗΨΗ ΚΕΦΑΛΑΙΩΝ 3 ΚΑΙ 7

**ΕΠΑΝΑΣΤΑΣΗ ΣΤΗΝ ΠΕΛΟΠΟΝΝΗΣΟ- ΑΛΩΣΗ ΤΗΣ ΤΡΙΠΟΛΙΤΣΑΣ**

Τον Μάρτιο του 1821 **ξεκίνησε** η ***επανάσταση στην Πελοπόννησο***. Η α**ριθμητική υπεροχή** των Ελλήνων στην περιοχή και η **ύπαρξη πολλών στελεχών** της Φιλικής Εταιρείας ήταν δύο από τους βασικούς λόγους που βοήθησαν τους επαναστατημένους Έλληνες να σημειώσουν τις πρώτες τους επιτυχίες.

|  |
| --- |
|  Στα τέλη του 1820 και στις αρχές του 1821 οι Φιλικοί Παπαφλέσσας και Κολοκοτρώνης **έφτασαν** στην Πελοπόννησο και **συνεργάστηκαν μ**ε τους πρόκριτους και τους αρχιερείς της περιοχής για το συντονισμό του Αγώνα.  |

 Η Επανάσταση **ξεκίνησε** τον **Μάρτιο του 1821**στην Πελοπόννησο, με **επιθέσεις** εναντίον οχυρωμένων Τούρκων στα Καλάβρυτα και στη Βοστίτσα (Αίγιο). Στις 23 Μαρτίου **παραδόθηκε** στους Έλληνες η Καλαμάτα και **άρχισε η πολιορκία** των κάστρων, όπου κατέφευγαν οι Οθωμανοί.

 Oi Έλληνες που είχαν συγκεντρωθεί στην Πάτρα, **ύψωσαν** τη σημαία της Ελευθερίας και **ψήφισαν** επαναστατική επιτροπή με ηγέτη τον μητροπολίτη **Παλαιών Πατρών Γερμανό.**

 Με την **εξάπλωση** της Επανάστασης σε ολόκληρη την Πελοπόννησο φάνηκε ότι χρειαζόταν ένα συντονισμένο σχέδιο, γι’ αυτό την ηγεσία των ενόπλων **ανέλαβε** τότε ο Κολοκοτρώνης. Αυτός έκρινε **αναγκαία** για την επιτυχία της Επανάστασης την **κατάληψη** της Τριπολιτσάς, που ήταν το διοικητικό και στρατιωτικό κέντρο της Πελοποννήσου, κι έπειτα των υπολοίπων φρουρίων.

 Τον Ιούνιο του 1821 έφτασε στην Πελοπόννησο και ο Δημήτριος Υψηλάντης, στη θέση του φυλακισμένου αδελφού του Αλέξανδρου, για να **αναλάβει** την αρχηγία της Επανάστασης. Με τη βοήθεια Επτανήσιων εθελοντών, οι εξεγερμένοι Έλληνες **κατέλαβαν** τη Μονεμβασιά και το Νεόκαστρο. Η Επανάσταση είχε σημειώσει τις πρώτες επιτυχίες της.

 Επαναστάτες με επικεφαλής τον Κολοκοτρώνη κινήθηκαν προς την Τριπολιτσά, έστησαν στρατόπεδα στα βουνά γύρω από αυτήν και η πολιορκία **άρχισε**. Μετά την **ήττα** των Τούρκων στο Βαλτέτσι, κοντά στην Τριπολιτσά, οι Έλληνες αγωνιστές μπόρεσαν να **προωθηθούν** πιο κοντά στην πόλη.

 Στην πολιορκία **συμμετείχε** και ο Δημήτριος Υψηλάντης, ενώ τα τέσσερα κεντρικά στρατόπεδα **διηύθυναν** ο Κολοκοτρώνης, ο Αναγνωσταράς (Αναγνώστης Παπαγεωργίου), ο Παναγιώτης Γιατράκος και ο Πετρόμπεης Μαυρομιχάλης.

 Όσο περνούσε ο καιρός, η πολιορκία **γινόταν πιο στενή**. Στην πόλη τα τρόφιμα λιγόστεψαν και άρχισε η διχόνοια. Η Τριπολιτσά **έπεσε** στα χέρια των επαναστατών στις 23 Σεπτεμβρίου του 1821. Ακολούθησαν σφαγές και λεηλασίες. Οπλισμένοι οι Έλληνες, **μπήκαν στην πόλη** χτυπώντας τους Τούρκους, που οχυρώθηκαν στα σπίτια τους. Οι Οθωμανοί που κλείστηκαν στον κεντρικό πύργο, τη Μεγάλη Τάπια, **παραδόθηκαν** έπειτα από τρεις ημέρες από έλλειψη νερού.

 Η **άλωση της Τριπολιτσάς**, έξι μήνες από την έναρξη της Επανάστασης, ήταν ιδιαίτερα σημαντική, καθώς είχε **συντριβεί** η βασική στρατιωτική βάση του οθωμανικού στρατού στην Πελοπόννησο και χιλιάδες τουρκικά όπλα **πέρασαν στην κατοχή** των Ελλήνων, τονώνοντας το ηθικό τους.

|  |  |
| --- | --- |
|  |  |

 Οι εξεγερμένοι πίστεψαν πια πως οι Τούρκοι δεν ήταν ακατανίκητοι. Στη συνέχεια, οι νικητές της Τριπολιτσάς **στράφηκαν** στα περιφερειακά κάστρα της Πελοποννήσου, για να τα πολιορκήσουν.